Evelino Fingal

Evelino Fingal (☆ 1951 na Aruba) ta un artista grafico di Aruba. E tabata e diseñador di e prome serie di moneda di pago y di biyete di e florin Arubiano desde Aruba su status aparte. E ta autor di varios serie di stampia di Antias Hulandes y Aruba. Fingal, wiki.muntenpapiergeld.nl

 Bida y obra 
Evelino Fingal a bay Colegio Mon Plaisir na Oranjestad y a haya su prome lesnan di pintamento di frère Adrianus Vervoord. Na 1967 el a continua su estudio na Hulanda, na Academia di Arte di Den Bosch y di Tilburg, graduando den diseño publicitario y grafico cu cualificacion pa duna les di arte.  

Na Aruba el cuminsa su carera komo docente di dibuho y pintamento y diseñador freelance. E tabata duna les na alumnonan di tur edad na Cas di Cultura y desde decada sesenta tambe na Scol di Arte na San Nicolas. Komo diseñador grafico e tabata diseña entre otro logo, poster, programa, cobertura y ilustracion pa buki. Fingal tin un trayectorio largo den diseño di stampia pa Antias Hulandes y despues di 1986 pa Aruba. Entre su obranan tin e serie di dos stampia na ocacion di e di trinta aniversario di Cas di Cultura Aruba na 1979 De Posterijen van de Nederlandse Antillen, Amigoe (7 di november 1979) i e serie di stampia di mucha na 1988. Komo artista visual e tabata participa na exposicionnan.

Na 1980 Fingal ta bay traha pa gobierno na Instituto di Cultura, unda e tabata hefe suplente i desde 1991 director interino. Na 1986 el a asumi pareu e funcion di director y conservador di Museo Arkeologico Nacional  Aruba.

En conexion cu Aruba su status aparte na 1986 Fingal a produci diferente obra. El a diseña e prome serie Arubano di 16 stampia basico, pa cual e mester a haci preparacion intensivo den historia di Aruba. Tambe el a crea e diseño pa un moneda conmemorativo, monedanan di pago di e florin Arubiano y a adapta e diseño pa e prome biyetenan. Na 1990 el a crea un serie di nota di banco nobo. Su diseñonan colorido pa representa e pais nobo ta basa riba elementonan historico di Aruba, manera potchi pre-colombino combina cu animalnan tipico, manera e mero, dori, cascabel, shoco y calco indjan.Kaitlyn Ellison, 20 examples of the world’s best currency design, 99designs.com (1995)Diario, Evelino Fingal:un bida yen di reto y metanan logra (6 di september 1993) 

Category:Hende
Category:Arte na Aruba